Leopold Kronenberg

Leopold Dominik KRONENBERG ( en Bochnia, tiam Salzberg en Aŭstrio-Hungario –  en Varsovio) estis pola esperantisto kaj instruisto, post diversaj profesioj de 1921 okupis sin nur pri Esperanto.

Kronenberg eldonis multajn verkojn en la pola lingvo. Liveris al la pola literaturo pere de tradukado el la Esperanta: „Derviŝoj“ de Tigr Pogosian el la araba kaj novelojn de la hungara F. Herezeg. Estis kunlaboranto kaj eldonanto de polaj gazetoj. Kun Esperanto li konatiĝis en 1909. En 1912 akiris profesian diplomon ĉe Internacia Instituto de Esperanto. Samjare li eldonis lernolibreton por memlernantoj (33.000 e-roj). En 1912 li estis redaktoro de la ĉiutaga Kongresa Bulteno de la Universala Kongreso en Krakovo (kun Emil Pfeffer). Post la Unua mondmilito li reeldonadis sian lernolibron, gvidis kursojn en diversaj urboj, (ankaŭ en profesiaj societoj), veturis tra la tuta lando kun prelegoj. En 1926 la Pola Eksterlanda Ministerio aranĝis Esperantan Presservon (agentejon) kaj li estis ĝia gvidanto. Aperis de li pli ol 100 propagandaj artikoloj en la plej legataj polaj gazetoj, enkondukis en multajn revuojn sisteme kursojn de Esperanto. La lastajn jarojn de sia vivo li vivtenis sin nur per la Esperanta agado, kaj ekkonis la veran mizeron. Esperanto Triumfonta kaj Heroldo de Esperanto ofte publikigis liajn tre interesajn artikolojn. Entute: la plej aktiva Esperantisto en Polujo inter 1912 kaj 1929, neelĉerpebla, nelacigebla optimisto.

 Verkoj 
 Samouczek pomocniczego języka międzynarodowego esperanto – inter 1912 kaj 1927 kvar eldonojKvara eldono de la lernolibro ĉe Vikidatumoj
 Bohaterzy: poemat 1914 roku, Nowy Sącz 1916Bohaterzy: poemat 1914 roku ĉe Vikidatumoj
 Utwory legionowe, Kozienice 1916Utwory legionowe ĉe Vikidatumoj
 Rada w Szczepanowie, Kraków 1916Rada w Szczepanowie ĉe Vikidatumoj
 Adama Mickiewicza Konrad Wallenrod w opracowaniu scenicznem Leopolda Kronenberga. Kółko dramatyczne PPS w Orłowej, 1919Adama Mickiewicza Konrad Wallenrod ĉe Vikidatumoj
 Pieśń Wisły i inne utwory wierszem, Czeski Cieszyn 1922Pieśń Wisły i inne utwory wierszem ĉe Vikidatumoj
 Szukanie ludzkości, Czeski Cieszyn 1922Szukanie ludzkości ĉe Vikidatumoj

 Referencoj 

 Eksteraj ligiloj 
 Memore pri prof. Leopold Kronenberg – Pola Esperantisto, n-ro 4/1970
 Libroj kaj aliaj dokumentoj de kaj pri Leopold Kronenberg en la Kolekto por Planlingvoj kaj Esperantomuzeo 
 Nekrologo de Kronenberg en Pola Esperantisto
 Pollingva biografio de Kronenberg  en Interreta Pola Biografia Vortaro

KRONENBERG, Leopold